มองเหตุการณ์ต่างๆ โดยดูภาพรวม ส่งเสริมการมีสุขภาพจิตที่ดี รักษาความมุ่งมั่น
การปล่อยจิตใจให้ไหลไปตามเหตุการณ์ภายนอกซึ่งอยู่เหนือการควบคุมของเรานั้นง่ายมาก ไม่ว่าจะเป็นเรื่องที่เราไม่ได้เลื่อนตำแหน่ง ไม่เคยได้รับโทรศัพท์ตอบรับเข้าทำงานหลังจากสัมภาษณ์งาน การทำงานที่มีแต่กำหนดเวลาเร่งรัด ให้ลองหยุดพักหายใจสักครู่ ทั้งหมดที่กล่าวมานี้อยู่นอกเหนือการควบคุมของเราหมดเลย จะมีประโยชน์อะไร ถ้าเรามัวแต่ไปจมปลักอยู่กับมัน ให้มุ่งทำอะไรที่เราทำได้จะดีกว่า  ความเครียดเกิดจากแรงภายนอกแต่ก็เกิดจากสิ่งที่เราควบคุมได้ด้วยเช่นกัน แทนที่จะผิดหวังที่ไม่มีการโทรกลับมา ให้คิดถึงการสัมภาษณ์งานและหาจุดอ่อนของตนเอง จากนั้นพยายามจัดการจุดอ่อนเสีย แทนที่จะเอาแต่คิดถึงการจัดการ ให้พยายามจัดสรรเวลาให้ดีขึ้น และมีประสิทธิภาพมากขึ้นเพื่อจะกำหนดเวลาส่งงานที่ไม่เร่งรัดมากนัก เคยได้ยินว่า “ความสุขขึ้นอยู่กับเราเอง”ไหม กลุ่มสโตอิกซึ่งเป็นกลุ่มนักปรัชญาสมัยโบราณกล่าวว่าเราไม่อาจหาความสุขในชีวิตได้จากภายนอกซึ่งเป็นสิ่งไม่แน่นอน แต่ควรมองหาความแข็งแกร่งภายในจิตใจตนเองมากกว่า ถ้าเราอยากมีความสุข เราควรมุ่งอยู่กับสิ่งที่เราควบคุมได้คือ จิตใจ พฤติกรรม และความปรารถนา  เมื่อเราเครียด จงจำไว้ว่าความสุขขึ้นอยู่กับตัวเราเอง! หยุดเพื่อระลึกถึงชัยชนะเล็กๆ ในชีวิตและให้รางวัลตัวเอง ค่อยๆ ก้าวหน้าอย่างสม่ำเสมอยังดีกว่าไม่ทำอะไรเลย ยืนยันความสำเร็จเล็กๆ ด้วยการให้รางวัลตัวเองเล็กๆ น้อยๆ จะทำให้เรามีอะไรให้ตั้งหน้าตั้งตาคอยและย้ำเตือนให้เราเห็นความก้าวหน้า    ไม่จำเป็นต้องจัดงานเลี้ยงฉลอง แต่เลี้ยงอาหารตนเองอะไรก็ได้สักอย่างหลังจากผ่านเหตุการณ์สำคัญมาสักเหตุการณ์ อ่านหนังสือดีๆ สักเล่ม ออกไปกินไอศกรีม หรือกินอาหารที่ร้านหรูกับคู่ชีวิต การได้รับคำชื่นชมจะทำให้เรามีความภาคภูมิใจในตนเองและมีแรงบันดาลใจ แค่ตบหลังเบาๆ ก็ช่วยให้รู้สึกดีขึ้นแล้ว พยายามจำไว้ว่าวันทุกวันและภาระหน้าที่ในชีวิตประจำวันแต่ละอย่างเป็นส่วนเล็กๆ ส่วนหนึ่งในชีวิตของเราเท่านั้น เราอาจรู้สึกหมดกำลังใจหรือท้อแท้บ้างเป็นบางคราว แต่นึกให้ออกว่าเราอยู่ที่ไหนบนเส้นทางของชีวิต และเราใช้ความมานะพยายามมากเพียงใดเพื่อให้มาถึงจุดนั้น เราไม่ได้ประสบความสำเร็จมามากมายหรอกหรือ มองให้กว้างอีกสักนิดแล้วสภาพจิตเราจะดีขึ้น   คิดถึงความสำเร็จที่ผ่านมา รู้สึกว่าตนเองทำงานออกมาได้ไม่ดีอยู่ใช่ไหม ลองนึกถึงตอนที่เราได้เป็นพนักงานดีเด่นประจำปีดูสิ บางทีการนึกถึงว่าจะจัดสมดุลระหว่างชีวิตการทำงานและการเป็นพ่อแม่อย่างไรยังให้มุมมองเล็กๆ แก่เราด้วย ถึงแม้เราจะไม่ได้มีเงินมากเท่าที่อยากมีและอาจไม่มีรถหรูไว้ขับ แต่เราก็มีอะไรดีๆ อยู่ในชีวิต ที่ต้องขอบคุณ ลองนับสิ่งดีๆ ที่เรามีและเขียนลงไป เน้นเขียนสิ่งที่เราดีใจที่มี แล้วเราจะต้องประหลาดใจที่เห็นว่ามีเยอะเหลือเกิน การมีคนให้ความช่วยเหลือจะช่วยให้เราก้าวข้ามผ่านความเครียดไปได้  ไม่ว่าเราจะขอความช่วยเหลืออย่างเป็นรูปธรรมหรืออยากได้กำลังใจสักหน่อยเท่านั้น ไม่จำเป็นต้องเป็นคนกลุ่มใหญ่มาก มีคนมหาศาล เป็นแค่คนในครอบครัว เพื่อนฝูงสองสามคน หรือคนที่มีศรัทธาเดียวกันก็พอแล้ว สิ่งสำคัญคือเรารู้สึกว่าคนกลุ่มนี้จะอยู่ข้างเราเสมอ  มีผู้ช่วยเหลือหลากหลายด้าน  “คนที่ช่วยเหลือเรา”ไม่จำเป็นต้องเก่งทุกด้าน เราอาจมีเพื่อนร่วมงานไว้คอยพูดคุยเรื่องความเครียดที่เกิดจากการทำงาน และเพื่อนสนิทไว้ระบายความกลัวและบอกเล่าความลับให้เขาฟัง ขอความช่วยเหลือเมื่อจำเป็น  ถ้ากำลังรับมือกับช่วงเครียดหนักในชีวิต แล้วครอบครัวหรือเพื่อนไม่สามารถอยู่ช่วยเราได้ ลองหากลุ่มคนที่ประสบปัญหาเช่นเดียวกับเราและปรึกษาดู หมั่นพบปะผู้คนที่เรารัก ใช้เวลาอยู่กับเพื่อนและครอบครัว หาเวลาพบและพูดคุยกับพวกเขา การมีสุขภาพร่างกายที่สมบูรณ์แข็งแรงนั้นมีส่วนสำคัญต่อการมีสุขภาพจิตที่ดี ตัวอย่างเช่น การออกกำลังกายและการกินอาหารที่ดีต่อสุขภาพช่วยพัฒนาสุขภาพจิตอย่างชัดเจน รวมทั้งลดระดับความเครียด ถึงแม้เราจะรู้สึกหมดกำลังใจ แต่ก็อย่าลืมรักษาสุขภาพด้วย  การออกกำลังกายจะทำให้เราอารมณ์ดีขึ้นมากทีเดียว เพราะช่วยลดความตึงของกล้ามเนื้อ เพิ่มการไหลเวียนเลือด และทำให้สารเคมี “ที่ช่วยให้รู้สึกดี” หลั่งออกมา ให้ออกกำลังแบบหนักปานกลางอย่างเช่น เดิน ว่ายน้ำ หรือแอโรบิกแบบเบา อย่างน้อย 150 นาทีต่อสัปดาห์  การกินอาหารที่ดีเป็นอีกส่วนหนึ่งที่ทำให้สุขภาพกายและสุขภาพจิตดี การกินอาหารเช้าทุกวันและให้พลังงานตนเองด้วยการกินอาหารอย่างเช่น  โฮลเกรน ผัก และผลไม้ จะให้พลังงานแก่เราอย่างสม่ำเสมอตลอดวัน ทำให้มีแรงทำงานอยู่เสมอ  รู้ผลดีผลเสียของการดื่มสารที่ทำให้อารมณ์เปลี่ยนแปลง ตัวอย่างเช่น สารกระตุ้นอย่างคาเฟอีนที่พบในกาแฟ ชา และเครื่องดื่มชูกำลังนั้นเพิ่มพลังงานให้เราชั่วคราว แต่ทำให้เรารูสึกวิตกกังวล หงุดหงิดหรือกระวนกระวาย การฝึกสติเป็นวิธีทางศาสนาพุทธที่ทำให้จิต “อยู่กับปัจจุบัน” แทนที่จะตัดสินเหตุการณ์ว่าดีหรือแย่ ให้เราสังเกตเหตุการณโดยไม่ใช้อารมณ์ เป้าหมายคือก้าวผ่านความทุกข์โดยไม่เปลี่ยนแปลงอะไรแต่มุ่งความสนใจสิ่งที่เป็นความจริงตอนนั้น แนวคิดคืออยู่กับปัจจุบันและรับรู้ประสบการณ์ บางคนฝึกสติด้วยการนั่งสมาธิ แต่นี้เป็นวิธีการหนึ่งเท่านั้น เราไม่จำเป็นต้องนั่งสมาธิเพื่อฝึกสติก็ได้ เราต่างมีช่วงที่หมดกำลังใจกันได้ทุกคน ถ้าเรารู้สึก “หมดกำลังใจ” หรือซึมเศร้าเกินกว่าสองสัปดาห์ เราอาจมีภาวะซึมเศร้าแบบไม่รุนแรงและอาจต้องคุยกับผู้เชี่ยวชาญทางสุขภาพจิต การรักษาจะทำให้เรารู้สึกดีขึ้น มีแรงบันดาลใจ และพร้อมที่จะมุ่งมั่นอีกครั้ง   รู้จักสัญญาณโรคซึมเศร้า รู้สึกเหนื่อยเกือบตลอดเวลาไหม ไม่สนใจเพื่อนหรือกิจกรรมที่เรามักจะสนุกเสมอหรือเปล่า จดจ่อกับงานที่ต้องทำประจำวันได้ยากขึ้นไหม หงุดหงิดง่ายหรือโกรธง่ายไหม นี้เป็นสัญญาณของโรคซึมเศร้าแบบไม่รุนแรง  ปัจจัยที่ทำให้เกิดโรคซึมเศร้ามีมากมาย บางครั้งเกิดจากสาเหตุทางกาย แต่มีบางกรณีเกิดจากพันธุกรรม ความไม่สมดุลของสารเคมีในสมอง หรือเป็นเพียงแค่ความเครียดในชีวิตประจำวัน ถ้าคิดว่าตนเองมีอาการซึมเศร้า การไปพบแพทย์เป็นสิ่งที่ดีที่สุดแล้ว ถึงแม้เราต้องทำงานและดำเนินชีวิตเหมือนเดิมทุกวัน แต่ความตั้งใจและความใฝ่ฝันบางครั้งก็ไม่ได้มีเหมือนเดิมทุกวัน เมื่อเรามีความตั้งใจและความใฝ่ฝันอยู่ในระดับต่ำ การทำภาระหน้าที่ประจำวันให้ลุล่วงก็จะกลายเป็นเรื่องยาก เมื่อเป็นเช่นนี้ เราต้องย้ำเตือนตนเองให้ยังคงมีแรงบันดาลใจอยู่เสมอ ลองหาวิธีการที่จะช่วยให้เราทำงานและมุ่งมั่นต่อไปดูสิ  นึกถึงเป้าหมายระยะยาวอยู่เสมอ ถ้าเราท้อแท้ ให้ถอยกลับมา และมองภาพรวม เราทำอะไรอยู่ ทำเพราะอะไร เตือนตนเองว่าเราทำงานหนักแค่ไหน และจำไว้ว่าความพยายามอยู่ที่ไหน ความสำเร็จอยู่ที่นั่น นึกถึงความสำเร็จที่ผ่านมา นึกถึงตอนที่เราทำอะไรที่สำคัญสำเร็จ อาจเป็นตอนได้รางวัล “พนักงานดีเด่นประจำปี” หรือได้รับประกาศเกียรติคุณเป็นอาสาสมัครดีเด่น ปล่อยให้ความทรงจำดีๆ เหล่านี้หวนคืนมา  เราอาจลองนึกถึงจุดแข็งของตนเองอีกครั้ง เขียนทักษะและจุดแข็งด้านต่างๆ ลงไป  การรู้สึกว่าตนเองมีความสามารถก่อให้เกิดแรงจูงใจได้ดีเยี่ยม  จดบันทึกว่าแต่ละวันเราทำอะไรสำเร็จบ้าง ในตอนค่ำลองไตร่ตรองและนึกให้ออกว่าเราทำอะไรสำเร็จไปบ้าง ใช้เวลาสักสองสามนาที เขียนลงไป แล้วจะประหลาดใจว่าในวันหนึ่งเราทำอะไรสำเร็จเยอะแค่ไหน   ถ้าสาเหตุของความเหนื่อยล้าเป็นอะไรที่ลึกซึ้งกว่านั้น ลองหยุดพักผ่อนสักวัน หรือวางแผนอยู่กับตนเองหนึ่งวันในช่วงวันหยุดสุดสัปดาห์ พักผ่อนและมุ่งทำให้ตนเองมีแรงกลับมาทำงานอีกครั้ง เหตุการณ์ในชีวิตนั้นยากที่จะเป็นไปตามแผนที่วางไว้อยู่แล้ว เราอาจประสบปัญหาที่ไม่คาดคิดว่าจะเกิดขึ้นได้ ไม่ว่าจะเป็นปัญหาด้านการทำงาน ปัญหาด้านการเงิน หรือปัญหาด้านครอบครัว ฉะนั้นการพร้อมปรับตัวจึงเป็นสิ่งสำคัญ การที่จะปรับตัวเข้ากับสถานการณ์ได้ต้องใช้การเปิดใจ การพร้อมรับความเปลี่ยนแปลง และบางครั้งก็ต้องประสบกับการตัดสินใจที่ลำบากยากเย็น ถ้าไม่ยอมปรับตัว เราก็อาจเสียโอกาสได้   วิธีการหนึ่งที่จะทำให้เราสามารถปรับตัวได้คือการเตรียมตัวให้พร้อมรับทุกสิ่งทุกอย่างที่อาจเกิดขึ้นได้ ลองคิดซิว่าจะมีอะไรเกิดขึ้นในอนาคต และคิดถึงเหตุการณ์หรือภาพที่ต่างออกไปด้วย พูดอีกอย่างหนึ่งคือมองภาพรวม มีความใฝ่รู้อยากเรียนทักษะ วิธีการ หรือวิถีทางใหม่ๆ ในการทำงาน ตัวอย่างเช่น แทนที่จะเอาแต่คิดถึงสาเหตุว่าเมื่อไม่นานมานี้ ทำไมเราถึงไม่ได้รับเลื่อนตำแหน่ง ให้หาทางเปลี่ยนแปลงตนเองเพื่อพัฒนาความสามารถและผลงาน รับความเสี่ยง ความสำเร็จไม่มาหาเราเสมอไป เราต้องเสี่ยงบ่อยครั้งเพื่อจะได้รับโอกาสอันดี และถ้าเราพลาด เราก็ยังเรียนรู้จากความผิดพลาดและปรับเปลี่ยนเปลี่ยนวิธีการได้ในอนาคต  อย่ากลัวที่จะระบายอารมณ์ความรู้สึกสักหน่อย การปรับตัวบีบบังคับให้เราต้องทำอะไรที่เราไม่คุ้นเคยเลย ซึ่งอาจทำให้เราอึดอัดใจได้ การรู้สึกแบบนั้นไม่ใช่เรื่องเสียหาย อย่างน้อยที่สุดเมื่อเรามีโอกาสอยู่กับตนเองแล้ว ให้ระบายความอัดอั้นตันใจออกมาบ้าง ขณะที่ไล่ตามเป้าหมายอยู่นั้น การรู้ว่าเมื่อไรควรหยุด พักและผ่อนคลายนั้นดีต่อการทำงานและการดำเนินชีวิต การเว้นช่วงไปบ้างจะช่วยฟื้นฟูจิตใจและร่างกาย รวมทั้งได้มีเวลาเตรียมตัวเพื่อเริ่มใหม่อีกครั้งพร้อมพลังกายที่เต็มเปี่ยม   การเว้นระยะเวลานั้นง่ายเหมือนการให้เรามีช่วงพักระหว่างทำงานทุกวัน หรือการเปลี่ยนไปทำงานอื่นบ้างบางครั้งเพื่อลดความเหนื่อยล้า ดูแลร่างกายและจิตใจ ถ้าเราเหนื่อยและเพลียอยู่เสมอ ให้พักผ่อนเสีย เราไม่สามารถทำผลงานออกมาดีได้ถ้าไม่มีแรงและจิตใจที่จดจ่อ ใช้เวลากินข้าวกลางวันหนึ่งชั่วโมงและออกไปเดินเล่น ถ้าทำได้ นอนหลับให้เพียงพอในแต่ละคืนเพื่อจะได้ตื่นขึ้นมาอย่างสดชื่น นอนประมาณแปดชั่วโมงก็เพียงพอแล้ว กิจวัตรการนอนหลับที่ดีจะทำให้สมองของเราทำงานได้อย่างมีประสิทธิภาพสูงสุด แต่การนอนไม่พอจะทำให้เราหงุดหงิด อ่อนล้า และสมองตื้อคิดอะไรไม่ค่อยออก    รื่นรมย์กับความสุขในชีวิต ในโลกที่กว้างใหญ่ใบนี้มีเพลงให้เราฟัง มีหนังให้เราดู และมีหนังสือให้เราอ่านมากมาย แต่ละอย่างก็ล้วนดีกับเราทั้งนั้น ออกไปดื่มกาแฟหรือไปเที่ยวกับคนที่เรารัก การมีจิตใจที่เบิกบานและการได้อยู่ร่วมกับผู้อื่นช่วยให้เรามีสมดุลที่ดีในชีวิตได้ ผู้แสวงหาความสมบูรณ์แบบบางครั้งก็มีปัญหาเรื่องการเรียงลำดับความสำคัญ เพราะสำหรับคนพวกนี้แล้ว ทุกงานไม่ว่าเล็กหรือใหญ่ต้องเสร็จสมบูรณ์อย่างไม่มีข้อบกพร่อง แต่ในความเป็นจริงแล้วทัศนคติแบบนี้ก่อให้เกิดความเครียดมากมาย ผู้เชี่ยวชาญทางสุขภาพจิตแนะนำให้ถามตนเองว่า “ทำอะไรต่อไปดี” และหาสิว่าอะไรที่เร่งด่วนจริงๆ และอะไรที่มีความสำคัญรองลงมา  จงเอาใจใส่เรื่องเวลา ถ้าเราเคยตัดสินใจเลือกทำภารกิจให้เหมาะกับเวลาได้ไม่ดี ลองปรับให้ดีขึ้น อาจเขียนลงไปว่ามีภาระหน้าที่อะไรต้องทำบ้าง แล้วจากนั้นจึงคอยจัดเรียงลำดับความสำคัญ บางงานอาจจัดอยู่ในกลุ่มเอ เพราะเป็นงานที่เราต้องเอาใจใส่มากที่สุดหรือเป็นงานเร่งด่วนมาก จัดลำดับงานอื่นๆ อยู่กลุ่มบี ซีหรือดีตามความสำคัญ ทำสิ่งสำคัญที่สุดในรายการที่เราเขียนไว้เป็นอย่างแรกในวันนั้น อาจใช้เวลาสัก 90 นาที จากนั้นในตอนค่ำให้ใช้เวลาประมาณ 10 ถึง 15 นาทีคิดว่าเราต้องการทำอะไรให้สำเร็จในวันถัดไป เขียนแผนการใหม่ ถ้าจำเป็น
เน้นทำสิ่งที่เราควบคุมได้. ชื่นชมในชัยชนะ. มองภาพรวม. มีผู้คนคอยช่วยเหลือ. มีรูปแบบการดำเนินชีวิตที่ดีต่อสุขภาพ. ฝึกสติ. คุยกับผู้เชี่ยวชาญด้านสุขภาพจิต. กระตุ้นตนเอง. รู้จักปรับตัว. เว้นระยะเวลาบ้าง. ใช้เวลาที่มีอย่างชาญฉลาด.
https://www.wikihow.com/Keep-Going https://www.wikihow.com/Keep-Going https://www.wikihow.com/Keep-Going
Putting Events in Perspective Boosting your Mental Health Keeping Your Focus